מובי

ריצ'רד מלוויל הול (באנגלית: Richard Melville Hall;‏ נולד ב-11 בספטמבר 1965), הידוע בשם הבמה מובי (Moby), הוא יוצר מוזיקה אלקטרונית אמריקאי. ריצ'רד מלוויל הול נולד בשכונת הארלם שבעיר ניו יורק לאליזבת מקברייד, מזכירה רפואית, ולג'יימס פרדריק הול, פרופסור לכימיה, אשר מת כאשר ריצ'רד היה בן שנתיים. אימו גידלה אותו בדריאן שבקונטיקט. בגיל 22 ריצ'רד החל להיות טבעוני. שמו האמצעי מלוויל וכינויו "מובי" ניתנו לו על ידי הוריו בגלל קשרי השארות שלו לסופר הרמן מלוויל שחיבר את הרומן "מובי דיק". מובי התחיל את הקריירה המוזיקלית שלו בלהקת פאנק בשם "Vatican Commandos", אבל ב-1989 החליט לזנוח את הפאנק ולעבור ליצור מוזיקה אלקטרונית. בשנת 1993 הוציא מובי את הדיסק הראשון שלו, "(The Story So Far (aka Moby", שבו היה שיר בשם "Go" שיצא כסינגל והפך ללהיט בדיסקוטקים והגיע למקומות גבוהים במצעדים בריטיים. הפריצה של מובי קרתה ב-1999, כשהוציא את הדיסק Play. דיסק זה היה הדיסק הראשון בהיסטוריה שכל אחד משיריו הושמע בפרסומת. מאפיין בולט ב-Play הוא שבחלק גדול מהשירים עשה מובי שימוש בדגימות משירי בלוז ישנים. בשנת 2001 השמיע ביקורת כלפי המוזיקה של אמינם, ובה טען שהיא מלאה במסרים הומופוביים ושל שנאת נשים. אמינם, בתגובה, כתב בשיר "Without Me" שמובי הוא הומו ושאיש לא מאזין למוזיקת טכנו. במשך זמן קצר ב-2002 הגיש תוכנית טלוויזיה שעסקה במוזיקה אלקטרונית. באותה שנה הוציא את דיסק הטכנו "18", שבו היו 18 שירים. הסינגל הבולט מדיסק זה הוא "We Are All Made Of Stars", שיר שמובי סיפר שכתב בעקבות פיגועי 11 בספטמבר שהתרחשו ביום הולדתו. ב-2005 הוציא את האלבום, "Hotel". האלבום זכה למעמד זהב ופלטינה במעל ל-20 מדינות. מהאלבום יצאו שירים פופולרים כמו "Lift Me Up" ,"Slipping Away", "Raining Again, "Spiders וכמובן הקאבר השקט ל"Temptation" של להקת ניו אורדר (New Order). בין השנים 2006 ל-2007 עסק ביצירת פסקולים לסרטים, ואף בעצמו שיחק תפקיד קצר בסרט בשם "Pittsburgh" בכיכובם של ג'ף גולדבלום ואיליאנה דאגלס. בשנת 2008 הוציא את האלבום Last Night, אלבום דאנס אלקטרוני המושפע בעיקר מחיי הלילה בשכונתו של מובי בניו יורק. בשנת 2009 הוציא את האלבום Wait for Me, אלבום מאוד שקט ומלודי בניגוד לקודמיו, האלבום הוקלט כולו בסטודיו שלו עם דגש על חופש יצירתי ופן יותר אישי. מובי הוציא מוזיקה גם תחת הכינויים: Voodoo Child, Barracuda, UHF, The Brotherhood, DJ Cake, Lopez Brainstorm/Mindstorm. הוא מנגן ב-קלידים, גיטרה וגיטרה בס. בשנת 2011 הלחין מובי פסקול לסרט Waste Land, סרט תיעודי המתאר את עבודתו האמנותית של ויק מוניז. מובי הוא תומך ידוע של מספר ארגונים ליברליים שעוסקים בזכויות בעלי חיים, חינוך ועוד. הוא מרבה לדבר על היותו טבעוני ומקיים מופעי צדקה. בשנת 2005 יצר את הפסקול לסרט התיעודי "ארת'לינגס", העוסק בשימוש בבעלי חיים על ידי האנושות. Moby Ambient Everything Is Wrong Rare: The Collected B-Sides 1989–1993 Animal Rights Play 18 Hotel Last Night Wait for Me Destroyed Innocents Long Ambients 1: Calm. Sleep. These Systems Are Failing More Fast Songs About the Apocalypse Everything Was Beautiful, and Nothing Hurt Long Ambients 2 All Visible Objects Live Ambients – Improvised Recordings Vol. 1 Reprise Ambient 23 Resound NYC Always Centered at Night מידע וכתבות: אתר האינטרנט הרשמי של מובי עמי פרידמן, דיכאון מלודי, באתר ynet, 9 ביולי 2009 חיים הנדוורקר, עכבר העיר אונליין, מובי נגד חברות התקליטים, באתר הארץ, 13 באוגוסט 2009 עינב שיף‏, "אופתע מאד אם לא אגיע לישראל בקיץ הבא": ריאיון עם מובי, באתר וואלה, 24 בנובמבר 2010 יוני שרוני, מובי בראיון מיוחד: "אני יותר מתחבר לדברים האפלים והרציניים", באתר הארץ, 1 ביולי 2011 דנה קסלר, איש מוזר וקירח: מילון מובי, באתר nrg‏, 8 ביולי 2011 אורי זר אביב, מובי בריאיון בלעדי לרגל צאת אוטוביוגרפיה מופרעת ואלבום פאנק, באתר טיים אאוט, 3 בנובמבר 2016 ביקורות: גיא חג'ג', מובי בהופעה: אנרגיות רוקנ'רול ומוזיקה מתוכנתת, באתר ynet, 13 ביולי 2011 עינב שיף‏, מובי בהופעה בישראל: שלמה ארצי של הדאנס, באתר וואלה, 13 ביולי 2011 מובי, ברשת החברתית פייסבוק מובי, ברשת החברתית אקס (טוויטר) מובי, ברשת החברתית אינסטגרם מובי, ברשת החברתית טיקטוק מובי, סרטונים בערוץ היוטיוב מובי, ברשת החברתית Goodreads מובי, במסד הנתונים הקולנועיים IMDb (באנגלית) מובי, באתר Rotten Tomatoes (באנגלית) מובי, באתר אפל מיוזיק (באנגלית) מובי, באתר ספוטיפיי מובי, באתר סאונדקלאוד (באנגלית) מובי, באתר Last.fm (באנגלית) מובי, באתר AllMusic (באנגלית) מובי, באתר MusicBrainz (באנגלית) מובי, באתר דיזר מובי, באתר Discogs (באנגלית) מובי, באתר Songkick (באנגלית) מובי, באתר Genius מובי, באתר בנדקמפ מובי, באתר MOOMA (בארכיון האינטרנט) מובי, באתר בילבורד (באנגלית) מובי, באתר טיידל (באנגלית)